open-index/open-wikipedia-markdown huggingface dataset:
Even Sagebakken

**Even Tronstad Sagebakken** (født 1977) er en norsk politiker (Ap). I 2023 ble han statssekretær i Nærings- og fiskeridepartementet. 

Han var varaordfører i Mandal kommune fra 2011 til 2015. Etter kommunestyrevalget 2019 blei han valgt til ordfører i Lindesnes kommune, som etter kommunesammenslång i 2020 omfatter de tre kommunene Mandal, Marnardal og Lindesnes. Sagebakken har også erfaring fra Vest-Agder fylkesting, der han blei innvalgt i 2015 og gjenvalgt i 2019.

Sagebakken var fra 2012 rektor ved Spangereid skole og blei i 2017 rektor ved Lindesnes ungdomsskole. Han er adjunkt fra Høgskolen i Agder i 2003 og tok mastergrad i skoleledelse ved Handelshøyskolen BI i 2012.

## Referanser
Stig Lægdene

**Stig Lægdene** (født 1961) er en norsk prest. I 2025 ble han utnevnt som biskop i Nord-Hålogaland bispedømme i Den norske kirke.  

Han er utdannet cand.theol. fra Det teologiske menighetsfakultetet i Oslo i 1986, og han har eksamen ved Det praktisk-teologiske seminar ved Universitetet i Oslo i 1987. Han ble ordinert i 1989 i Grimstad kirke. Fra 2005 til juni 2017 var han rektor på Kirkelig utdanningssenter i nord (KUN) i Tromsø. Lægdene var domprost i Tromsø domprosti mellom 2017 og 2025. I 2025 ble Lægdene valgt som den 8. biskop i Nord-Hålogaland bispedømme. Han ble vigslet 7. desember 2025. 

Lægdene har vært menighetsprest i Kvaløy, Hillesøy og Elverhøy menigheter i Tromsø domprosti, vært leder/bymisjonsprest for Kirkens Bymisjon i Tromsø (1995-2002), og han har vært miljøterapeut ved Heggeli barnehjem i Oslo. 

Han har utgitt flere bøker og artikler. Blant annet har han artikkel i boka *Vårt frosne vann: Etiske refleksjoner når isen smelter* (Fagbokforlaget 2020), og han deltok i bokprosjektet *Isen smelter: Etikk i Arktis* (Fagbokforlaget 2015). 

Han har vært redaktør av *Praktisk-kirkelig årbok* for Kirkelig utdanningssenter nord i 2007, 2008, 2009 og 2010, og han har gitt ut konfirmantverket *Korsvei* sammen med Dag Nordbø (Cappelen forlag 1995, ny utgave 2000).

Han er gift med teolog og stortingsrepresentant Hanne Stenvaag.

## Referanser


## Eksterne lenker
* Om Lægdene på sidene til Universitetet i Tromsø (Besøkt 17. april 2013)
Birte Usland

**Birte Usland** (født 30. oktober 1972) er en norsk politiker for Arbeiderpartiet. Hun var fra 2011 til 2015 varaordfører i Marnardal kommune.

Usland er bonde og var fra 2005 til 2015 leder i Vest-Agder bondelag.

I valgperioden 2021–2025 er Usland andre vararepresentant til Stortinget for Arbeiderpartiet fra Vest-Agder.

## Referanser


## Eksterne lenker
*
Frode Fjeldsbø

**Frode Fjeldsbø** (født 1964) er en norsk lokalpolitiker for Arbeiderpartiet. 

Han ble innvalgt i kommunestyret i Gjesdal kommune høsten 2011 og fikk da vervet som varaordfører.  Han ble valgt til ordfører i 2013, etter at daværende ordfører Olaug Bollestad ble valgt inn på Stortinget. Han ble gjenvalgt som ordfører etter kommunestyrevalga i 2015, 2019 og 2023.

I 2022 ble han valgt til leder av Rogaland Arbeiderparti.

Fjeldsbø er utdanna cand.polit. Han har arbeidet mye med døve/hørselhemma. Av yrke er han høgskolelektor og studieleder ved Diakonhjemmet Høgskole i Rogaland.

Han var leder i Ålgård fotballklubb i seks år fram til 2009.

## Referanser
Unn Therese Omdal

**Unn Therese Omdal** (tidligere **Omdal Sørensen**) (født 29. juni 1977 i Egersund) er en norsk politiker for Arbeiderpartiet. Hun var varaordfører i Eigersund kommune i perioden 2011–2015.   

## Politiske verv
Unn Therese Omdal har vært folkevalgt i Eigersund siden 2003. Hun har vært medlem av formannskapet, kommunestyret, levekårsutvalget, administrasjonsutvalget og Dalanerådet. Høsten 2019 ble hun valgt inn i kommunestyret for sin femte periode og sitter fra høsten 2020 også i kommunens kontrollutvalg.   

I perioden 2005–2009 var hun Rogaland Arbeiderpartis første vararepresentant på Stortinget (med etternavnet Sørensen). Ved stortingsvalget 2013 stod hun på femteplass på Arbeiderpartiets liste for Rogaland, og var andre vararepresentant til Stortinget fra 2013–2017. Hun møtte i alt 153 dager. 

Omdal ble i 2014 oppnevnt til styret i Helse Stavanger. Hun har hatt flere andre styreverv og organisatoriske verv, blant annet som nestleder i Rogaland Arbeiderparti og leder av Kvinnenettverket i Rogaland Arbeiderparti i fem år. 

## Utdannelse og yrkesliv
Omdal er utdannet statsviter, med hovedfag i sammenliknende politikk fra Universitetet i Bergen. Hun har også studert psykologi, historie og journalistikk. Hun har vært lærer ved Dalane videregående skole og arbeider per 2021 som jobbkonsulent på arbeidsinkluderingsbedriften AKS (Arbeid Kompetanse Service) i Egersund. 

Unn Therese Omdal har skrevet boka *Diagnose: Flink pike*, som ble gitt ut i 2018 på Jæren forlag. Hun holder kurs og foredrag om mindfulness og stressmestring, kommunikasjon og hersketeknikker.

## Referanser


## Eksterne lenker
* Unn Therese Omdals blogg
Margareth Gjøse Larsen

**Margareth Gjøse Larsen** (født 28. mai 1967) er en norsk lokalpolitiker for Arbeiderpartiet. Hun var varaordfører i tidligere Forsand kommune fra 2011 til 2015.

## Referanser
Kari Vaage Gjuvsland

**Kari Vaage Gjuvsland** (født 23. november 1961) er en norsk lokalpolitiker for Arbeiderpartiet. Hun var varaordfører i Suldal kommune fra 2011 til 2019. Før dette hadde hun en periode i kommunestyret, og hun er også innvalgt som menig medlem fra 2019.

Gjuvsland er kveder og har blant annet deltatt på innspillinga av cd-en *Songar frå Jelsa*, som Ryfylkemuseet gav ut i 1997.

## Referanser
Jon Olav Runestad

**Jon Olav Runestad** (født 7. juli 1963) er en norsk lokalpolitiker for Arbeiderpartiet. Han var varaordfører i Finnøy kommune fra 2011 til 2015. 

Etter Finnøys sammenslutning med Rennesøy og Stavanger er Runestad (per 2020) nestleder i Finnøy kommunedelsutvalg.

Runestad er grønnsakprodusent med særlig vekt på tomat.

## Referanser
Siri Klokkerstuen

**Siri Klokkerstuen** (født 22. juni 1959) er en norsk lokalpolitiker for Arbeiderpartiet. Hun var ordfører i Etne kommune fra 2015 til 2019. 

Klokkerstuen blei første gang valgt inn i kommunestyret i 1999. Hun var varaordfører 2003–2007  og 2011–2015. I perioden 2011–2019 var hun også innvalgt i Hordaland fylkesting.

I perioden 2009–13 var hun sjette vararepresentant til Stortinget for Arbeiderpartiet i Hordaland.

Klokkerstuen er lærer av utdannelse og har tidligere arbeidet som rådgiver ved Enge skule. 

## Referanser
Gard Hjørnevik Risan

**Gard Hjørnevik Risan** (født 20. november 1968) er en norsk lokalpolitiker for Arbeiderpartiet. Han var varaordfører i Ullensvang kommune fra 2011 til 2015.

Risan kom inn i kommunestyret i 2007. Perioden før var han vararepresentant. 

Etter flere år som drosjesjåfør og drosjeeier tok Risan sjukepleierutdanning.

## Referanser
Gloriana (opera)

***Gloriana*** er en opera i tre akter med musikk av Benjamin Britten. Librettoen av William Plomer bygger på historiske hendelser.

## Historie
Operaen ble skrevet for Elizabeth IIs kroning og ble oppført første gang i 1953 i Royal Opera House i London. Det blir imidlertid sagt at dronningen ble skuffet.

## Handling
Den handler om relasjonen mellom Elisabeth I og jarlen av Essex. Dansene i andre akten framføres iblant separat.

### Akt 1
Mountjoy vinner under en ridderturnering. Essex utfordrer ham til duell og blir skadet. Dronningen skjenner på dem for at de er sjalu. Cecil informerer dronningen om en affære mellom Penelope og Mountjoy. Essex gjør kur til dronningen med å spille lutt og får tillatelse til å angripe den irske rebellen Tyrone. Dronningen ber om styrke.

### Akt 2
Et maskeradeball holdes til ære for dronningen. Mountjoy og Penelope treffes i hagen. Essex kritiserer dronningen for at hun forhindrer hans militære planer. Hoffet danser danser der danserne kastes opp i luften. Damene drar seg tilbake. For å straffe lady Essex for at hun bærer en for overdådig drakt, bærer hun den selv. Essex utnevnes til Lord Deputy of Ireland.

### Akt 3
Essex forhandler fram en våpenhvile med Tyrone og ruser inn i dronningens omkledningsrom for å meddele nyhetene. Dronningen, som holder på å kle seg, utsteder en ordre om at han skal gripes for sin uforskammethet, men han flykter og forsøker å samle en armé mot dronningen. Han tas til fange og dømmes. Cecil tror att dronningen skal benåda Essex. Penelope, Lady Essex og Mountjoy støtter dette, men det får bare dronningen til å opptre hardere og hun skriver under på hans dødsdom. 

### Kilder
*

## Eksterne lenker
* Gloriana - The Courtly Dances av The Burgess Hill Symphony Orchestra
* Gloriana hos classical.net
Agnar Aarskog

**Agnar Aarskog** (født 12. januar 1961) er en norsk lokalpolitiker for Arbeiderpartiet i Fitjar kommune. 

Han kom inn i kommunestyret i 1995 og blei valgt til ordfører etter kommunevalga 1999 og 2003. Etter valget i 2007 blei han leder for opposisjonen. og fra 2011 varaordfører i åtte år. I 2019 trakk han seg ut av kommunepolitikken.

Aarskog har sin yrkesbakgrunn fra bank- og forsikringsvesenet, deriblant Sparebank 1 SR-Bank og Samvirke forsikring.

## Referanser
Atle Naterstad

**Atle Naterstad** (født 16. april 1955) er en norsk lokalpolitiker for Arbeiderpartiet. 

Naterstad blei i 2010 valgt til leder av Arbeiderpartiet i Kvam. Han fikk vervet som varaordfører i Kvam kommune etter kommunevalget i 2011, men fikk av helsemessige årsaker fritak fra alle kommunale verv høsten 2013,

Naterstad er apoteker og driver Apoteket Linnea i Øystese.
## Referanser
Atle Kvåle

**Atle Kvåle**  (født 27. desember 1951) er en norsk lokalpolitiker for Arbeiderpartiet. Han var ordfører i Fusa kommune fra 2015 til 2019. Han var varaordfører i perioden 2003–15. Fra 1995 til 1999 var han leder av planutvalget i kommunen. Ved kommunesammenslåinga av Os og Fusa fra 2020 blei Kvåle innvalgt i kommunestyret i nye Bjørnafjorden kommune. Han blei der leder av tjenesteutvalget. 

Kvåle var medlem av Hordaland fylkesting fra 2011 til 2019. Han er lærer av yrke, og har blant annet vært assisterende rektor ved Fusa videregåande skole..

Fra 2013 til 2021 var Kvåle Arbeiderpartiets 5. vararepresentant til Stortinget fra Hordaland. 

## Referanser


## Eksterne lenker
*
Cabinet Committee on Security

**Cabinet Committee on Security** (**CCS**) er et indisk organ under den sentrale regjeringen som har ansvar for å bestemme Indias forsvarsutgifter og diskutere og avgjøre saker knyttet til nasjonal sikkerhet, samt utarbeide og vedta viktige avtaler. CCS ledes av den indiske statsministeren. Rådet består av forsvarsministeren, finansministeren, innenriksministeren og utenriksministeren. 

Under kan du se en komplett liste over de ulike komiteene som CCS består av: 

* Appointments Committee of the Cabinet
* Cabinet Committee on Accommodation
* Cabinet Committee on Economic Affairs
* Cabinet Committee on Parliamentary Affairs
* Cabinet Committee on Political Affairs
* Cabinet Committee on Prices
* Cabinet Committee on Security
* Cabinet Committee on World Trade Organisation Matters
* Cabinet Committee on Investment
* Cabinet Committee on Unique Identification Authority of India related issues

## Se også
* Indias forsvar
* Indias grunnlov
* Union Council of Ministers of India (Indias føderale regjering)

## Referanser
Hof historielag

**Hof historielag** (stiftet som *Hof og Vassås Historielag*, 26. februar 1955, opphørte 31. mai 1958, reetablert i nåværende navn 28. november 1979) er et historielag i Hof kommune i Vestfold. Det er tilsluttet Landslaget for lokalhistorie. *[[Hof-minne]]* er lagets årbok og utkom først i årene 1982–1985, årboksarbeidet ble gjenopptatt fra og med år 2000.

## Eksterne lenker
* Hof historielags nettside med årboksregister
Botne historielag

**Botne historielag** (stiftet i 1927) er et historielag i Holmestrand kommune i Vestfold. Laget er tilsluttet Landslaget for lokalhistorie og har gitt ut årboka *[[Botnar]]* siden 1991.

## Referanser


## Eksterne lenker
*
Botnar

***Botnar*** er årboka for Botne historielag i Holmestrand kommune i Vestfold. Årboka ble utgitt første gang i 1991.

## Eksterne lenker
* Publikasjoner fra Botne historielag med årboksregister
Birkenna

**Birkenna** (gresk: Βιρκέννα; styrte ca. 292 – 272 f.Kr.) var en illyrisk prinsesse og senere dronning av Epirus.

Birkenna var datter av Bardylis II fra kongeriket Dardania, et av de mange illyriske stammene. Birkenna ble en av de fem hustruene til kong Pyrrhos av Epirus. Hun giftet seg med ham en gang rundt 292 f.Kr. Pyrrhos giftet seg med henne av diplomatiske årsaker og for å øke sin innflytelse i sørlige Illyria da han var en alliert med hennes far Bardylis.

Birkenna fikk en sønn ved navn Helenos som allerede da han var svært ung fulgte sin far på hans ambisiøse militære kampanjer på Den italienske halvøya. Lanassa, en av hans andre hustruer, forlot ham ettersom hun hevdet at han hadde større omsorg for sine barbariske hustruer enn henne.

## Referanser
Mjøvannet

**Mjøvannet** er et skogsvann på vestsiden av innsjøen Eikeren i Holmestrand kommune. Vannet har utløp gjennom Øksne til Hakavikelva, som munner ut i Eikeren.

## Fotnoter



## Referanser




## Litteratur
*Ek, Bent: «Elektrisiteten på Øvre Eiker 1915-2005».

## Eksterne lenker
* Værvarsel for Mjøvannet på yr.no
* Undersøkelse av bunndyr og fisk i Store Svarttjern og reguleringsmagasinet Øksne ved Hakavik, Eikernvassdraget, Buskerud. Av Åge Brabrand og Svein Jakob Saltveit Oslo, 1979–1981
* NINA Oppdragsmelding 831 Fiskeribiologiske undersøkelser i Hajeren og Øksneren Av Saksgård, R. & Ugedal, O., Trondheim, juni 2004.
* Tur til Øksne med telt og kajakk med en tur innom Mjøvann. Blogg fra Eikelund.blogspot.no
Trykkoking

**Trykkoking** er koking under trykk. Det gjøres ved å koke vann eller annen væske i en forseglet beholder, kalt en *trykkoker*, som ikke slipper ut luft eller væske når trykket er lavere enn en angitt verdi. Det finnes mange forskjellige typer trykkokere, men felles for de fleste kommersielle trykkokerne er at de holder et trykk på 2 atm (1 atm over normalt trykk som er på 1 atm).

Trykkoking benyttes i matlaging og er raskere enn konvensjonelle metoder, og sparer dessuten energi. Som en tommelfingerregel reduserer man koketiden med ca. 70% når man bruker trykkoker fremfor konvensjonell gryte. Temperaturen i gryta ved 2 atm er 120 grader celcius. Trykkoking har den spesielle egenskapen at det kan fremme de såkalte Maillard-reaksjonene i et fuktig miljø. Da er det trykket, og ikke temperaturen, som gjør dette.

Oppdagelsen av prinsippet for trykkoking blir tilskrevet den franske fysikeren Denis Papin.

## Eksterne lenker
*
U.S. Border Patrol

**U.S. Border Patrol** (**USBP**) er grensevakten i USA. Den er organisert som en paramilitær avdeling under etaten U.S. Customs and Border Protection, som selv er underlagt Sikkerhetsdepartementet.
## Historie
USBP har sin historie tilbake til 1904, men ble offisielt opprettet av Kongressen 28. mai 1924. Hovedformålet var å patruljere og beskytte USAs grenser mellom grenseovergangene.
## Oppgaver
Etter terrorangrepet 11. september 2001 har USBPs fokus vært beskyttelse av grensene mot terrorister. 
## Ansatte
USBP har over 20&nbsp;000 uniformerte tjenestemenn (2009).

## Bilder

BP SUV watching border (8653042158).jpg
Border Patrol Agent Patrols South Texas Border on an All Terrain Vehicle (ATV) (11933926524).jpg
U.S. Customs and Border Protection - female officer.jpg
Office of CBP Air and Marine helicopter and boats.jpg|Båter og helikopter
US Border Patrol agent badge.png
BP Bike 1 (Nogales) (8655184936).jpg
South Texas, Border Patrol Agents, McAllen Horse Patrol Unit (11934466756).jpg
CBP MRAP in South Texas.jpg


## Politigrader

## Se også
* USAs barriere mot Mexico

## Referanser


## Eksterne lenker
*
Månen (opera)

***Månen*** (tysk: *Der Mond*) er en opera i fem akter med musikk av Carl Orff og libretto av komponisten etter Brødrene Grimms saga.

## Historie
Operaen ble uroppført i München 5. februar 1939. Den svenske premieren fant sted på Göta Lejon 28. februar 1980.

## Roller
*Fortelleren (tenor)
*Fire bedragere som vil stjele månen (tenor, to barytoner eller basser)
*En bonde (baryton)
*En gammel mann ved navn Petrus som styrer i Himmelen (bass)
*En vertshusvert (talerolle)

## Handling
Handlingen følger sagaen. Verket preges av grov, burlesk humor og i musikken anvender Orff samme stil som i Carmina Burana. Scenen er delt mellom jorden og underverden og midt imellom sitter Fortelleren og taler om en plass der månen ikke lyser. Fire bedragere stjeler det de tror er månen. Deres grådighet ved graven er i ferd med å formørke verden. Men Sankt Peter griper inn og henger opp månen der den skal være. Moralen blir at den naturlige ordningen ikke må røres. 

## Kilder
*
*
Grenseovergang

En **grenseovergang** er et sted på en grense mellom to jurisdiksjoner, hvor reisende eller gods blir kontrollert (grensekontroll), enten ved innreise, utreise eller både innreise og utreise. Slike steder er etablert for å legge til rette for lovlig passering av grensen.

Grenseoverganger finnes på land-, sjø- og luftgrenser. En grenseovergang på en landgrense er en kontrollpost på en vei, ofte med en bom. På en sjøgrense er grenseovergangen som regel etablert i en havn, innenfor selve grensen. Det samme gjelder på luftgrenser, hvor grenseovergangen etableres i en lufthavn.

I Norge er passering av grensen utenfor grenseovergangen ulovlig. Indre Schengen-grense kan passeres hvor som helst såfremt det ikke er innført midlertidig grensekontroll.

## Se også
*Norges riksgrense
## Bilder

Fil:SanYsidroBorderCrossing.JPG|Grenseovergang mellom USA og Mexico
Fil:CheckpointCharlie.jpg|Grenseovergangen Checkpoint Charlie mellom Øst- og Vest-Tyskland (Ikke grense etter 1990).
Fil:OSLpass.JPG|Grenseovergang på Oslo lufthavn, Gardermoen
Fil:Grenzuebergang D-NL Elmpt-Grenze.JL.jpg|Grenseovergang uten grensekontroll på indre Schengen-grense mellom Tyskland og Nederland
File:E16-border-IMAG0789.jpg|Grenseovergang uten grensekontroll ved E16 mellom Norge og Sverige


## Referanser
In Centzontototl

**«In Centzontototl»** er et dikt på klassisk nahuatl. Nezahualcoyotl (1402–1472), som var tlatoani av Texcoco, regnes som forfatter av diktet, men dette er usikkert ettersom det ble skrevet ned nesten 100 år etter hans død.

*Centzontototl* er en fugl som på norsk heter spottefugl, og ordet betyr bokstavelig «400-stemmersfugl» på nahuatl. 400 brukes på nahuatl som et uttrykk for et stort, uspesifisert antall, på samme måte som man kan si for eksempel «titusen» eller «en million» på norsk.

Den spanske oversettelsen av diktet står skrevet med små bokstaver på den meksikanske 100-pesos-seddelen, som har et portrett av Nezahualcoyotl.

## Tekst
### Originaltekst
:**In Centzontototl**

:Nehuatl nictlazotla in centzontototl icuicauh, 
:nehuatl nictlazotla in chalchihuitl itlapaliz 
:ihuan in ahuiacmeh xochimeh; 
:zan oc cenca noicnuitzin in tlacatl, 
:nehuatl nictlazotla.

### Direkte oversettelse til norsk
:**Spottefuglen**

:Jeg elsker virkelig spottefuglens sang,
:jeg elsker virkelig jadens vakre farge
:og duftene til blomstene;
:men mest av alt er det min venn mannen
:jeg virkelig elsker.

### Spansk oversettelse
:**El zenzontle**

:Amo el canto del zenzontle,
:pájaro de cuatrocientas voces.
:Amo el color del jade
:y el enervante perfume de las flores,
:pero más amo a mi hermano: el hombre.

## Eksterne lenker
* Diktet lest opp på video
* Bilde av diktet skrevet på 100-pesos-seddelen
Eilen

**Eilen** er et lite utbredt norsk og færøysk kvinnenavn, dannet som en variant av *Eilin*.

*Eilen* har norsk navnedag 18. april.

## Etymologi
*Eilen* er opprinnelig en variant av *Eilin*, som er en norsk og færøysk form av *[[Eileen]]* eller *[[Elin]]*. *Eileen* har opprinnelse i det irske navnet *Eibhlin*, som er en irsk form av forskjellige navn som *Aveline* («styrke»), *[[Evelyn]]* («styrke»), *[[Helen]]* («lys») og *[[Emeline]]* («arbeid»). *Elin* er en nordisk form av *[[Helena]]*, «lys».

## Utbredelse
I Norge ble navnet opprinnelig brukt mest i Østfold.

|}

## Kjente personer med navnet
Personene i listen er ordnet kronologisk etter fødselsår.
* Eilen Jewell (f. 1979), amerikansk sanger
* Eilen Skarnes, norsk realitydeltaker

## Referanser


## Eksterne lenker
Eilert

**Eilert** er et lite utbredt frisisk og skandinavisk mannsnavn med opprinnelse i tyske *Egilhart*. *Ejlert* er en sjeldnere variant av navnet.

*Eilert* har norsk navnedag 18. april og svensk navnedag 24. oktober.

## Etymologi
*Eilert* er opprinnelig en tysk kortform av *Eilhard*, som igjen er en kortform av *Egilhard*/*Egilhart*. Det første navneleddet kan være gammelhøytyske *agí*, «skrekk, terror», eller *egga*, «egg (på sverd)», mens det andre navneleddeet er *hard*, «hard».

*Eilert* er også noe brukt som en variant av *Ellev* og *Eilev*, som begge har opprinnelse i norrøne *ÆilæifR*.

## Utbredelse
*Ecgheard* er kjent brukt i England fra 700-tallet 900-tallet.

|}

## Kjente personer med navnet
Personene i listen er ordnet kronologisk etter fødselsår.
* Eilert Waldemar Preben Ramm (1769&ndash;1837), norsk offiser
* Eilert Sundt (1817&ndash;1875), norsk samfunns- og kulturforsker
* Eilert Ekwall (1877&ndash;1964), svensk professor i engelsk 
* Eilert Stang Lund (f. 1939), norsk jurist og høyesterettsdommer
* Eilert Pilarm (f. 1953), svensk musiker og imitator, egentlig Eilert Dahlberg
* Jon Eilert Bøgseth (f. 1959), norsk skihopper
* Eilert Hanoa (f. 1970), norsk forretningsmann
* Jan-Eilert Pedersen, norsk naturfotograf og forfatter

## Annen bruk av navnet
* Ejlert Løvborg, rollefigur i *[[Hedda Gabler]]* av Henrik Ibsen utgitt i 1890

## Referanser


## Eksterne lenker
Istindportalen

**Istindportalen** er et kommunalt bygg i Heggelia i Målselv. Bygningen fungerer som en portal for en rekke aktører. Store deler av bygget benyttes av Forsvaret, men blant annet Målselv Bibliotek og Målselv Kulturskole har også sine lokaler der. I tillegg ligger det to kinosaler, en kantine og en klatrevegg der.
Istindportalen er et samarbeid mellom Forsvaret og Målselv kommune, og dekker et areal på 8300 m². Byggearbeidet startet høsten 2002 og ble ferdig våren 2005. Den offisielle åpningen var den 11. februar 2006.

## Referanser
Reform Muli

**Reform Muli** er en traktor og/eller traktorlastebil, noen ganger kalt alpetraktor, med lavt tyngdepunkt beregnet på bratt terreng. Reform Muli er en av de få transportere med portalakslinger. Reform er produsert i Østerrike. Per 31. april 2013 er det i Norge registrert 139 traktorer og 54 avregistrerte. Nye koster fra ca. NOK 500 000. Produksjonen av Reform Muli startet i 1968.

## Modeller
I 1968 kom den første Reform Muli og den hadde betegnelsen Reform Muli 25. I 1970 kom Reform Muli 40, 140, 45, 145. 140 var en lang 40 og 145 var en lang 45. Reform Muli 40 og 140 hadde 40 hestekrefter og 145 og 45 hadde 46,2 hestekrefter. I 1977 kom Reform Muli 50, 150 og 33.

## Eksterne lenker
* 
*  «Kraftfull høgteknologi i bratta», omtale på *Bedre gardsdrift* 6. mars 2013
Wilhelmina Bay

**Wilhelmina Bay** er ei bukt på vestkysten av Antarktishalvøya. Den er om lag 30 kilometer bred og ligger mellom Reclus Peninsula og Cape Anna på Danco Coast.

Bukta ble oppdaget 29. januar 1898 av Belgica-ekspedisjonen under ledelse av Adrien de Gerlache og navngitt etter dronning Wilhelmina av Nederland. Foyn Harbour mellom Nansen Island og Enterprise Island i Wilhelmina Bay ble i perioden 1912 til 1930 aktivt benyttet som ankringsplass for flytende hvalkokerier. Bukta ble fotografert fra fly av Falkland Islands and Dependencies Aerial Survey Expedition 1955–57 og delvis kartlagt av bakkemannskaper fra Falkland Islands Dependencies Survey 1957–58.


File:WilhelminaBay02.JPG|En kajakker ser på hval i Wilhelmina Bay
File:WilhelminaBay07.JPG|Kajakkere i Wilhelmina Bay
File:WilhelminaBay10.JPG|Nautisk kart som viser Wilhelmina Bay
File:WilhelminaBay11.JPG|Ekspedisjonsskipet Akademik Ioffe seiler inn i Wilhelmina Bay i januar 2014
File:WilhelminaBay13.JPG|Wilhelmina Bay
File:WilhelminaBay43.JPG|En båt med turister nær en knølhval i Wilhelmina Bay
File:WilhelminaBay50.JPG|Turister ser en knølhval dykke i Wilhelmina Bay
File:WilhelminaBay57.JPG|En kajakker ser en knølhval i Wilhelmina Bay


## Referanser
Ferenc Erkel

**Ferenc (Franz) Erkel** (født 7. november 1810 i Gyula, Ungarn, død 15. juni 1893 i Budapest) var en ungarsk operakomponist.

Erkel ble i 1837 kapellmester ved nasjonalteateret i Budapest. Han komponerte blant annet *[[Hunyadi László]]* (1844), *[[Bánk bán]]* (1861), *Sarolta* (1862) samt den ungarske nasjonalsangen *[[Isten áldd meg a magyart]]* i 1844. Erkel skapte den ungarske operaen og ivret også på andre måter for den nasjonale og musikk-kulturelle bevegelsen i sitt hjemland.

I 1840- og 1850-årene var Erkel en av Ungarns beste sjakkspillere.

## Referanser


## Kilder
* 
* «Ferenc Erkel», chessgames.com

## Eksterne lenker
* 
* 
* 
* 
* 
*
Matias Faldbakkens bibliografi

Matias Faldbakken (født 20. november 1973) er forfatter og billedkunstner. Han er sønn av forfatteren Knut Faldbakken og keramiker Gro Skåltveit og bror til filmregissør Stefan Faldbakken. Han ble født i Hobro, Danmark og vokste opp på Hamar. Nå bosatt i Oslo.

Faldbakken er utdannet billedkunstner fra Vestlandets Kunstakademi i Bergen (1994–98) og Staatliche Hochschule für Bildende Künste i Frankfurt am Main i Tyskland (1996–97). Denne bibliografien omhandler Faldbakken som forfatter og ikke kunstner. Den inneholder derfor kun verk der han har produsert tekst eller som omhandler hans forfatterskap eller person.

## Verk skrevet av Matias Faldbakken

#### Monografier

#### Artikler

#### Verk med Matias Faldbakken som bidragsyter

## Verk som omhandler Matias Faldbakken

## Eksterne lenker
* Matias Faldbakken  i Cappelen Damm Forlag
* Matias Faldbakken i NRK Forfatter
* Matias Faldbakken i Dagbladet Forfatter
* Matias Faldbakken hos STANDARD (OSLO)
Nathalie Kosciusko-Morizet

**Nathalie Geneviève Marie Kosciusko-Morizet** (født 14. mai 1973 i Paris) er en fransk ingeniør og politiker for Union pour un mouvement populaire (UMP).  Hun er medlem av Frankrikes nasjonalforsamling, var fransk minister for miljø 2010–2012 og var ordfører i Longjumeau fra 2008 til 2013. Hun stiller som kandidat i UMP's primærvalg for å bli partiets kandidat til ordførervalget i Paris i 2014.  

## Oppvekst, familie og utdannelse
Nathalie Kosciusko-Morizet ble født i en politisk aktiv familie i Paris. Hennes far François Kosciusko-Morizet er ordfører i Sèvres. Hennes bestefar Jacques Kosciusko-Morizet var motstandsmann under den andre verdenskrig, ambassadør og politiker. En av hennes oldefedre André Morizet var innvalgt i det franske senatet for det franske sosialistpartiet fra 1927 til 1942. Tadeusz Kościuszko var bror til en av hennes forfedre. På morssiden er hun en etterkommer av Lucrezia Borgia.

Hun er utdannet ingeniør fra École polytechnique (1992) og AgroParisTech og har en MBA fra Collège des ingénieurs (1997).

Hun er gift med Jean-Pierre Philippe og har to sønner født i 2005 og 2009.

## Politisk karriere

Kosciusko-Morizet ble valgt inn i Frankrikes nasjonalforsmaling i 2002 som viserepresentant for Pierre-André Wiltzer som ble utnevnt til minister. Hun var statssekretær for miljøsaker 2007-2009 og statssekretær med ansvar for planlegging og digitalisering 2009-2010. I november 2010 ble hun utnevnt til miljøminister i François  Fillons regjering og innehadde posten til februar 2012, da hun gikk av for å virke som pressetalsmann for Nicolas Sarkozy under hans kampanje for å bli gjenvalgt til president.

Hun ble valgt til ordfører i Paris-forstaden Longjumeau i 2008.

I februar 2013 annonserte Kosciusko-Morizet at hun stilte som kandidat til ordførervalget i Paris. Hun trakk seg som følge av det som ordfører i Longjumeau. I kampen om å bli UMPs ordørerkandidat vil blant annet møte Rachida Dati. Anne Hidalgo er favoritt til å bli sosialistpartiets kandidat.

## Referanser


## Eksterne lenker
* 
* 
*
Sandra Peña Cortes

**Sandra Peña Cortes** (født 13. juli 1983 i Madrid) er en spansk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 

Hun har individuelt sølv fra EM i boccia 2009 som beste resultat.

## Karriere
Peña deltok ved EM i boccia 2009 i Póvoa de Varzim i Portugal. I den individuelle konkurransen spilte hun seg fram til finalen, der hun møtte greske Grigorios Polychronidis. Polychronidis vant finalen 5-1, og Peña fikk dermed sølv i dette europamesterskapet. I parkonkurransen ble Spania slått ut i kvartfinalen, og endte på 5.-plass. Ved VM i boccia 2010 gikk hun videre fra gruppespillet til sluttspillet, men ble slått ut i 16.-delsfinalen der hun tapte 1-5 for singaporske Nurulasyiqah Binte Mohammad Taha. I parkonkurransen tapte Spania 1-5 for Belgia, og endte på 5.-plass. 

I 2011 deltok hun ved Verdenscupen i boccia 2011 i Belfast. Her vant hun alle sine tre kamper i gruppespillet, og gikk videre til sluttspillet. I kvartfinalen møtte hun sørkoreanske Kim Han-soo, og tapte 2-6. Hun endte dermed på 13.-plass i dette verdensmesterskapet. I parkonkurransen spilte hun sammen José Rodriguez og Veronica Pamies, men de gikk ikke videre til sluttspillet, og kom på 10.-plass i sammendraget. Ved utgangen av 2011 var hun dermed rangert som nummer 15 i verden i klassen BC3.

Hun deltok både individuelt og i parkonkurransen ved Paralympiske sommerleker 2012 i London. Individuelt ble hun slått ut i åttendedelsfinalen, der hun tapte 2-8 for Kirsten de Laender. I parkonkurransen tapte Spania alle sine tre kamper i gruppespillet, og ble slått ut av turneringen.

## Referanser


## Eksterne lenker
* Profil hos IPC 
* Profil hos den spanske paralympiske komité
* London 2012 - Sandra Pena Cortes
Stolleken

**Stolleken** er en selskapslek for voksne og barn som samles til selskap eller fest. Leken begynner med at et antall mennesker danser eller går i ring rundt et mindre antall oppstilte stoler mens det spilles musikk, enten av en musikant eller fra et lydopptak. Når musikken uten forvarsel stopper, må alle finne en sitteplass så fort de kan. De som ikke får sitte på et eget sete, er ute av leken. For hver runde fjernes én stol, slik at det alltid er for få sitteplasser, vanligvis én færre enn antall deltakere. Den som til slutt får sitte på den siste stolen, har vunnet leken. Stolleken kan lekes inne eller ute.

Betegnelsen «stollek» kan også brukes i overført betydning, for eksempel om tilfeldig fordeling av goder eller politisk maktkamp når posisjoner og verv skal besettes.

## Stolleken på andre språk
Leken lekes under ulike navn i flere land:
* Dansk: *Stoledans* («stoldans»)
* Engelsk: *Musical Chairs* («musikkstoler»)
* Nederlandsk: *Stoelendans* («stoldans»)
* Fransk: *Chaises musicales* («musikkstoler»)
* Italiensk: *Il gioco della sedia* («spillet om stoler»)
* Kantonesisk: *&#29229;&#20979;&#20180;* («slagsmål om stoler»)
* Portugisisk: *Dança das cadeiras* («stolenes dans»)
* Russisk: *Море волнуется* («havet stormer»)
* Spansk: *El juego de las sillas* eller *El juego de la silla* («spillet om stolene»)
* Svensk: *Hela havet stormar*
* Tysk: *Reise nach Jerusalem* («reise til Jerusalem»), *Reise nach Rom* («reise til Roma»), *Stuhltanz* («stoldans») eller *Sesseltanz* 
* Thai: *Kao'ee Dontri* («musikkstoler»)

## Eksterne lenker
*
Sagrinae

* Carpophagini
* Diphanopsini
* Megamerini
* Sagrini

**Sagrinae** er en gruppe (underfamilie) av biller som tilhører den artsrike familien bladbiller (Chrysomelidae). Gruppen, som mangler i Europa, omfatter noen store og spektakulære arter.

## Utseende
Middelsstore (opptil 30 millimeter lange) biller med påfallende kraftige bakbein, oftest metallisk fargede. Fargen kan variere mye innen samme art, men er ofte praktfull. Antennene er kraftige til bladbiller å være. hodet forholdsvis smalt. Pronotum er mye smalere enn dekkvingene, som har markerte "skuldre". Bakbeina er kraftig forstørret, særlig hos hannene. Låret er tykt, gjerne med noen pigger ytterst på undersiden, leggen (tibia) er krum slik at den kan foldes inn not låret.

## Utbredelse
De spektakulære *Sagra*-artene lever i Sørøst-Asia og Afrika. Gruppen er også representert i Australia.

## Systematisk inndeling

Inndelingen følger 

* ordenen biller, Coleoptera Linnaeus, 1758
** underordenen Polyphaga Emery, 1886
*** gruppen (Infraorden) Cucujiformia Lameere, 1938
**** overfamilien Chrysomeloidea Latreille, 1802 (=Phytophaga)
***** familien **bladbiller, Chrysomelidae** Latreille, 1802
****** underfamilien Sagrinae - ikke i Europa, omfatter noen av de største og mest spektakulære artene
******* stammen Carpophagini Chapuis, 1874
******** slekten *[[Carpophagus]]* MacLeay, 1827 - to arter
******** slekten *[[Duboulaia]]* Baly, 1871 - to arter
******* stammen Diaphanopsidini Monrós, 1958 - bare én art:
******** *[[Diaphanops westermanni]]* Boheman, 1845
******* stammen Megamerini Chapuis, 1874
******** slekten *[[Ametalla]]* Hope, 1840 - to arter
******** slekten *[[Coolgardica]]* Blackburn, 1899 - fem arter
******** slekten *[[Mecynodera]]* Hope, 1840 - tre arter
******** slekten *[[Megamerus]]* MacLeay, 1827 - fire arter, Australia
******** slekten *[[Neodiaphanus]]* Blackburn, 1899 - fire arter
******** slekten *[[Polyoptilus]]* Germar, 1848 - seks arter
******** slekten *[[Prionesthis]]* Lacordaire, 1845 - sju arter, Madagaskar
******** slekten *[[Pseudotoxotus]]* Blackburn, 1888 - to arter
******* stammen Sagrini Leach, 1815
******** slekten *[[Sagra]]* Fabricius, 1792 - Sørøst-Asia og Afrika, 15 arter, blant andre:
********* *[[Sagra buqueti]]* (Lesson, 1831) - trolig den største av bladbillene
********* *[[Sagra longicollis]]* Lacordaire, 1845
******** slekten *[[Eosagra]]* Haupt, 1950 - to utdødde arter

## Referanser


## Eksterne lenker
*
Havstein kirkegård

**Havstein kirkegård** er en gravlund for Byåsen og Sverresborg sogn ved Havstein på Byåsen sørvest i Trondheim. Kirkegården ble innviet i 1854, tre år før Havstein kirke stod ferdig oppført. Havstein kirkegård ligger på samme område som kirken og har et areal på 61 daa samt et eget gravkapell, Havstein kapell, som ble vigslet i 1936. Denne har 70 sitteplasser.

Havstein kirkegård har i overkant av  gravlagte personer på kirkegården (per 2007). Den har minnesmerker over flere personer, blant andre etter motstandsmannen Odd Kristian Husby (1922–1945) og stortingsrepresentanten Even Larsen Loreng (1852–1942). I 2011 ble det vedtatt å utvide kirkegården med rundt 50 daa, som var en del av landbruksarealet nordøst for kirken, og som dermed knyttet både kirkegården og kirken opp mot Havstein krigskirkegård rundt 100 meter lenger nordøst.

Kirkegården ble kåret til Årets grønne park for 2018.

## Se også
* Havstein kirke
* Havstein krigskirkegård

## Referanser


## Litteratur
* 

## Eksterne lenker
* [Kart over Havstein kirkegård](https://darkiv.no/Allslekt/Feltkart/(Trondheim)-Havstein.jpg) (Allslekt)
Spilopyrinae

* se systematisk inndeling

**Spilopyrinae** er en gruppe (underfamilie) av biller som tilhører den artsrike familien bladbiller (Chrysomelidae). Gruppen, som mangler i Europa, omfatter slekter som tidligere har vært plassert i flere ulike underfamilier av bladbiller.

## Utseende
Små til middelsstore bladbiller, gruppen har ikke noe veldig enhetlig utseende. Noen av artene er svært fargerike med skinnende metalliske farger, andre er beskjedent matt brunlige. Kroppsformen varierer fra bred og hvelvet til nokså smal og parallellsidig.

## Utbredelse
Underfamilien finnes bare på den sørlige halvkulen, med flest arter i Australia og på Ny-Guinea.
## Systematisk inndeling
Inndelingen følger .

* ordenen biller, Coleoptera Linnaeus, 1758
** underordenen Polyphaga Emery, 1886
*** gruppen (Infraorden) Cucujiformia Lameere, 1938
**** overfamilien Chrysomeloidea Latreille, 1802 (=Phytophaga)
***** familien **[[bladbiller]], Chrysomelidae** Latreille, 1802
****** underfamilien Spilopyrinae Chapuis, 1874
******* slekten *[[Allsortsia]]* Reid & Beatson, 2010 - bare én kjent art
******* slekten *[[Bohumiljania]]* Monrós, 1958 - Ny-Caledonia
******* slekten *[[Cheiloxena]]* Baly, 1860 - åtte arter
******* slekten *[[Hornius]]* Fairmaire, 1885 - Chile og Argentina, to arter
******* slekten *[[Macrolema]]* Baly, 1861 - 13 arter
******* slekten *[[Richmondia]]* Jacoby, 1898
******* slekten *[[Spilopyra]]* Baly, 1860 - fem arter
******* slekten *[[Stenomela]]* Erichson, 1847 - to arter

## Referanser


## Eksterne lenker
* 
* The Praise of Insects: ''Bohumiljania'' of New Caledonia
* Bilder av ''Spilopyra sumptuosa''
* Bilder av ''Cheiloxena westwoodi''
Havstein krigskirkegård

__NOTOC__

**Havstein krigskirkegård** er en krigskirkegård for falne tyske soldater ved Havstein på Byåsen sørvest i Trondheim. Kirkegården ble vigslet i 1943 og ble opprettet for tyske soldater som falt under kamp eller omkom på annet vis i Norge under andre verdenskrig. Krigskirkegården ligger rundt 100 meter nordøst for Havstein kirke og har et areal på 10 daa.

Ved avslutningen av krigen var det gravlagt i overkant av 1 060 personer ved kirkegården, og i 1955 ble kirkegården utvidet til 3 016 graver; bl.a. ble alle tyske krigsgraver fra Agder og Rogaland flyttet hit. Det er store steinplater på stedet, som viser hvilke kirkegårder de falne opprinnelig var begravet på, før de ble flyttet til Havstein.

Siden flere av de gravlagte ble hentet hjem til Tyskland med tiden, er antallet i dag på rundt 2 290 graver. 

Kirkegården er innrammet av en tørrsteinsmur. Inngangspartiet er utformet som et gravtempel i granitt med to markante søyler inn mot kirkegården. Kirkegården er videre utsmykket med et større steinkors, mens gravene kun er markert med steinplater som ligger horisontalt i rekker i gresset. Det er to og to navn på falne på hver av steinplatene. Rundt omkring på kirkegården står grovt tilhugne steinkors, uten navn, i grupper på tre og tre.

Krigskirkegården blir drevet av Volksbund Deutsche Kriegsgräberfürsorge og har vært åpen for besøkende siden 1960. I 2011 ble det vedtatt å utvide Havstein kirkegård med rundt 50 daa, som var en del av landbruksarealet nordøst for kirken, og som dermed knyttet både Havstein kirkegård og Havstein kirke opp mot krigskirkegården. Også Stavne gravlund har en dedisert krigskirkegård, men denne er forbeholdt allierte soldater fra andre verdenskrig.

## Se også
* Havstein kirke
* Havstein kirkegård

## Referanser


## Litteratur
* 

## Eksterne lenker
*
Chlamisinae

* se systematisk inndeling

**Chlamisinae** er en gruppe (underfamilie) av biller som tilhører den artsrike familien bladbiller (Chrysomelidae). Gruppen mangler i Europa, og kjennes lett på den knudrete kroppen.

## Utseende
Små, tettbygde, metallisk fargede bladbiller. De kjennes lett på at kroppen er dekt med spisse vorter og dermed virker svært knudrete.

## Utbredelse

## Systematisk inndeling

Inndelingen følger . Gruppen ble tidligere regnet til underfamilien hettebladbiller (Cryptocephalinae), men det er usikkert om de er nært beslektet med disse.

* ordenen biller, Coleoptera Linnaeus, 1758
** underordenen Polyphaga Emery, 1886
*** gruppen (Infraorden) Cucujiformia Lameere, 1938
**** overfamilien Chrysomeloidea Latreille, 1802 (=Phytophaga)
***** familien **[[bladbiller]], Chrysomelidae** Latreille, 1802
****** underfamilien Chlamisinae 
******* slekten *[[Aulacomela]]* Doweld, 2014
******* slekten *[[Carcinobaena]]* Lacordaire, 1848
******* slekten *[[Chlamisus]]* Rafinesque, 1815 - ca. 400 arter
******* slekten *[[Diplacaspis]]* Jacobson, 1924
******* slekten *[[Exema]]* Lacordaire, 1848 - 6 arter
******* slekten *[[Fulcidax]]* Voet, 1806
******* slekten *[[Hymetes]]* Lacordaire, 1848
******* slekten *[[Kakita]]* Chamorro-Lacayo & Konstantinov, 2009
******* slekten *[[Melittochlamys]]* Monrós, 1948
******* slekten *[[Neochlamisus]]* Karren, 1972 - 5 arter
******* slekten *[[Pseudochlamys]]* Lacordaire, 1848

## Referanser


## Eksterne lenker
*
Hunyadi László

***Hunyadi László*** (ungarsk: *László Hunyadi*) er en opera i tre akter av den ungarske komponisten Ferenc Erkel. Librettoen er skrevet av Béni Egressy. Det er basert på et teaterstykke av Lörinc Tóth. 

Operaen hadde urpremiere på Pesti Nemzeti Magyar Szinház i Pest 27. januar 1844. *Hunyadi László* blir ansett å være den første viktige ungarske operaen og Erkels musikalske stil er influert av folkemusikk spesielt av en dans kalt verbunkos. 
__NOTOC__
## Roller

## Synopsis
Operaen er basert på hendelser som fant sted i Ungarn i 1456-7. Den store militærlederen, János Hunyadi, som forsvarte Ungarn mot angrep fra osmanske tyrkere er død og hans fiender har fått makten. Den nye kongen, László V, er svak og omgir seg med onde rådgivere, som gir råd om å drepe Hunyadis sønn, László, en ledende figur innen den ungarske hæren. László blir advart om komplottet og overlever. Kongen later som han er venn med den unge mannen, men moren hans, Erzsébet, frykter for livene til sønnene hennes. Kongen forelsker seg i Lászlós forlovede, Mária, og overtaler faren hennes til å tvinge henne til å gifte seg med ham i stedet for. Han lar László bli arrestert, og anklager ham for å ha deltatt i en konspirasjon. Mária mislykkes i få László frigitt fra fengselet og han blir dømt til døden, og bøddelen lykkes først på fjerde forsøket med å skille hodet fra kroppen.

## Innspillinger
**Hunyadi László* András Molnár, Istvan Gáti, Sylvia Sass, Dénes Gulyás, Ungarns statsopera og kor, dirigert av J. Kovács (Hungaroton, 1985). Bortsett fra denne innspillingen av hele operaen, eksisterer det en berømt innspilling av ariaen "Nagy ég ..." (kjent som *La Grange aria*, fordi den skrevet til ære for sopranoen Anne La Grange) sunget av den fremtredende amerikanske dramatiske sopranen Lillian Nordica i 1907, for Columbia Records. Dette spesielt fine eksemplet på Nordicas sang has blitt relansert på CD av Marston Records (number 52027-2) og andre plateselskap.

## Kilder
**The Viking Opera Guide* red. Holden (Viking, 1993)
*Del Teatro (på italiensk)
*Amadeus Online
**The Oxford Illustrated History of Opera* red. Parker (OUP, 1994)
Grantham

**Grantham** er en kjøpstad i distriktet South Kesteven i Lincolnshire i England. Byen ligger ved elven Witham og jernbanen East Coast Main Line, kort vei fra stamveien A1. Grantham ligger rundt 42&nbsp;km sør for Lincoln og 39&nbsp;km øst for Nottingham. Ved folketellingen i 2011 hadde Grantham 41&nbsp;998 innbyggere.

Byen er mest kjent som fødestedet for tidligere statsminister Margaret Thatcher, og stedet hvor Isaac Newton gikk på skole ved King's School. Den ligger nær den antikke romerske veien, og var stedet hvor Oliver Cromwell første gang fikk framgang mot rojalistene i den engelske borgerkrigen ved Gonerby Moor. Grantham er også kjent for være hjemstedet til Edith Smith, som i 1914 ble Storbritannias første kvinnelige politibetjent. Den første fungerende dieselmotoren ble produsert her i 1892, og Storbritannias første traktor i 1896.

## Referanser


## Litteratur
*

## Eksterne lenker
* 

* Grantham Journal Newspaper
* A Grantham directory
* Description of the town, street photographs and business directory.
* Offisiell turistinformasjon for Grantham
* Guide til Grantham
* «The town that made Margaret», artikkel i *The Guardian* april 2009
Annette Thommessens minnepris

**Annette Thommessens minnepris** ble opprettet etter Annette Thommessens død. Prisen skal hedre hennes minne og bidra til at hennes engasjement og arbeid for asylsøkere i Norge blir ført videre.
 
Minneprisen ble delt ut første gang i 1996, og gis hvert år til personer, grupper av personer eller organisasjoner som har bidratt til å skape forståelse for asylsøkeres og flyktningers situasjon.

Fondet fikk mye omtale i 2007, da det ble kjent at Annette Thommessens sønn Olaf Thommessen hadde tatt privat lån fra fondet. Stiftelsestilsynet gransket saken. Pengene ble tilbakebetalt og Thommesen trakk seg som leder for minnefondet.

## Prismottagere
*1996: FINUS, Flyktningers og Innvandreres Næringsutviklingssenter ved initiativtaker Nassir Hassan.
*1997: Teaterinstruktør Ketil Skøien for arbeid med teaterforestillingen *Tangent Lost Rooms*.
*1998: Idrettsklubben Vard i Haugesund.  
*2000: Press, Redd Barnas ungdomsorganisasjon.
*2001: Biskop Gunnar Stålsett
*2002: Ærespris til fotballklubben Vålerenga.
*2003: Kadra Noor, Saynab Mohamud, Nadia og Jeanette for arbeid mot kjønnslemlestelse og tvangsekteskap.
*2004: Redd Barnas ungdomsorganisasjon Press i Trondheim (Ole Paus fikk ærespris)
*2005: Hederspris til Kronprins Haakon og kronprinsesse Mette-Marit. 
*2009: Støttegruppa for MUFere i Tromsø og ordfører Arild Hausberg. 
*2010: Prosjektet Kulturell Veving i Bergen (Hederspris gikk til advokatane Arild Humlen og Jonas Myhre, for initiativet til Advokatforeningens Aksjons- og prosedyregruppe).
*2011: Papirløse-kampanjen «Ingen mennesker er ulovlige», ved initiativtakerne Rune Berglund Steen og Jon Ole Martinsen.
*2012: Filmskaper Margreth Olin og asylbarnet Neda Ibrahim
*2013: Hederspris til psykiater Aina Basilier Vaage 
*2014: Nestleder Anne Margrete Hatlelid og beboer Daniel Fishaye Tekleab ved Årdal mottak, og stortingspolitikerne Karin Andersen, Geir Jørgen Bekkevold og Trine Skei Grande.
*2015: Mannskapet på Bourbon Orca.
*2016: Refugees Welcome to Norway
*2017: Vergeforeningen Følgesvennen
*2018: Ståle Solbakken.
*2019: Journalistene Anders Sømme Hammer, Maren Sæbø og Nilas Johnsen.
*2021: Trude Jacobsen og hennes organisasjonen Dråpen i Havet.

## Referanser
Anne Hidalgo

**Anne Hidalgo** (født 19. juni 1959 i San Fernando, Cádiz, Spania) er en fransk politiker for det franske sosialistpartiet. Hun ble i 2014 valgt til ordfører i Paris.

## Liv og virke
### Bakgrunn
Hidalgo ble født i San Fernando ved Cádiz i Spania. Da hun var to år flyttet familien til Lyon i Frankrike.

Hidalgo er utdannet sosialarbeider og har blant annet arbeidet i det franske arbeidsdirektoratet Inspection du travail, Den internasjonale arbeidsorganisasjonen i Genève og i Compagnie Générale des Eaux.

### Politisk engasjement
Hun ble med i det franske sosialistpartiet i 1994 og ble da nasjonal sekretær med ansvar for kultur. Fra 1997 til 2002 hadde hun forskjellige politiske rådgivningsposter i regjeringen til Lionel Jospin.

I 2001 ble hun valgt inn i byrådet i Paris og ble samtidig første viseborgermester under Bertrand Delanoë Hun ble gjenvalgt i 2008.

Hun annonserte at hun ønsket å bli sosialistpartiets kandidat i borgermestervalget i 2014. En meningsmåling i mars 2013 ga Anne Hidalgo 51% oppslutning i en eventuell kamp mot Nathalie Kosciusko-Morizet. Hidalgo har tidligere ledet meningsmålingene klart. Hun vant valget og ble ordfører 5. april 2014.

10. april 2013 saksøkte Hidalgo Nathalie Kosciusko-Morizet for injurier etter uttalelser Kosciusko-Morizet hadde kommet med om korrupsjon.

## Utmerkelser
* Isabella den katolskes orden (2010)
* Ridder av Æreslegionen (2012)
*Offiser av Den nasjonale fortjenstorden (2016)

## Referanser

## Eksterne lenker
*
Apiterapi

**Apiterapi** er en form for alternativ behandling som baserer seg på produkter fra bier. Dette inkluderer honning, pollen, propolis, bivoks, dronning-gelé og biegift.

Behandlingsformen har røtter flere tusen år tilbake i tid, og honning omtales som botemiddel både i Bibelen og Koranen. Apiterapi har særlig oppnådd utbredelse i Øst-Europa. I nyere tid har behandlingsformen blitt promotert mot pasienter med multippel sklerose.

Med få unntak mangler det vitenskapelig dokumentasjon på effekten av apiterapi. Studier på behandling med biegift har også vist seg å kunne ha negativ effekt.

## Referanser


## Eksterne lenker
*